# **DECIZIA ETAPEI DE ÎNCADRARE**

## Nr. din 05.02.2018

**(PROIECT)**

Ca urmare a solicitării de emitere a acordului de mediu adresate de **SC PRACTIC OIL SRL**, cu sediul în Str. 1 MAI, Nr. 4, Zalău , Judetul Sălaj, , înregistrată la APM Salaj cu nr. 5541/25.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.02.2018, că proiectul: **ALIMENTARE CU ENERGIE ELECTRICĂ STAŢIE DE SORTARE, CONCASARE AGREGATE MINERALE BENESAT, JUD. SĂLAJ**, propus a fi amplasat în extravilanul comunelor Benesat și Năpradea, jud. Sălaj, **nu se supune evaluării impactului asupra** **mediului şi nu se supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

Proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

b) Caracteristicile proiectului:

b1) Mărimea proiectului:

Prin proiect se propune realizarea următoarelor lucrări:

- Montarea unui stâlp special în fundație turnată între stâlpii nr. 192 și 193 din LEA 20 KV Cehu – Benesat lăngă drumul de exploatare existent, în domeniului public, echipat cu consolă de derivație CDV; stîlpul se va nota cu nr. 192/A.

- Racord aerian 20 kV cu conductoare OLAl 35/6 mmp, legături duble de întindere cu izolatori compozit, în lungime de 15 m între stâlpul 192/A și stâlpul cu separator care se va monta lângă drumul de exploatare.

- Executare linie electrică în cablu de 20 KV de la stâlpul cu separator proiectat pănă la postul de transformare proiectat în incinta S.C. Practic Oil S.R.L. în lungime de 2235 m. LES 20 KV se montează de-alungul drumului de exploatare existent, după care va intra pe proprietatea beneficiarului până la postul de transformare.

- Montare post de transformare PTAb 20/0,4 kV în incinta S.C. Practic Oil S.R.L. la care se va racorda LES 20 KV proiectată.

Postul de transformare va fi construit în anvelopă de beton cu transformator etanș.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - nu este cazul;

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: - nu este cazul;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatelor de urbanism nr. 18 din 11.09.2017 emis de Consiliul Județean Sălaj, terenul aferent lucrărilor propuse se află situat în extravilanul comunelor Benesat și Năpradea, jud. Sălaj, fiind domeniu public al comunelor.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

1. Proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că rețeaua electrică va fi realizată de-a lungul drumurilor aflate pe domeniul public, traseul analizat intersectând *Aria Specială de Protecție Acvifaunistică –* Cursul Mijlociu al Someşului ROSPA0114 și ROSCI0435 Someșul între Rona și Țicău.
2. În urma întocmirii listei de control privind etapa de încadrare, conform Ord. nr. 19/2010 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor natural de interes comunitar (întocmită în urma analizei memoriului de prezentare depus la documentație), s-a constatat că impactul lucrărilor propuse prin proiect asupra speciilor, habitatelor și asupra integrității ariei naturale, este nesemnificativ.
3. S-a obținut avizul favorabil nr. 27/18.01.2018 eliberat de Agenția Națională pentru Arii Naturale Protejate.

Proiectul propus nu necesită parcurgerea celorlalte etape ale procedurii de evaluare adecvată.

**Condiţiile de realizare a proiectului:**

1. Respectarea condițiilor avizului favorabil nr. 27/17.01.2018 eliberat de Agenția Națională pentru Arii Naturale Protejate.
2. Se vor respecta prevederile OUG nr. 57/2007**,** cu modificările şi completările ulterioareși ale legislației subsecvente Privind regimul ariilor natural protejate, conservarea habitatelor natural, a florei și faunei sălbatice, cu modificările și completările ulterioare.
3. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
4. În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
5. Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
6. Respectarea prevederilor actelor/avizelor emise de alte autorităţi pentru prezentul proiect.
7. Respectarea prevederilor Ord. 119/2014, privind nivelul de zgomot.
8. Interzicerea depozitării direct pe sol a deşeurilor sau a materialelor cu pericol de poluare.
9. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula